Kamu bisa jelasin ke aku soal Sertralin dalam bahasa melayu?

Sertralin, yang dijual di bawah jenama seperti Zoloft, merupakan ubat antimurung kelas perencat penyerapan semula serotonin terpilih (SSRI). Ia digunakan untuk merawat kecelaruan kemurungan major, kecelaruan obsesif-kompulsif, kecelaruan panik, kecelaruan tekanan pascatrauma, penyakit senggugut teruk dan kecelaruan keresahan sosial. Sertralin diberikan secara oral, iaitu melalui mulut.

Kesan sampingan yang biasa termasuk cirit-birit, disfungsi seksual dan masalah tidur. Kesan sampingan yang serius antaranya ialah peningkatan risiko bunuh diri pada golongan yang di bawah umur 25 tahun dan sindrom serotonin. Keselamatan menggunanya semasa mengandung atau menyusu adalah tidak jelas. Ia tidak boleh digunakan bersama dengan ubat perencat monoamina oksidase. Sertralin dipercayai berfungsi dengan meningkatkan kesan serotonin dalam otak.

Sertralin telah diluluskan untuk kegunaan perubatan di Amerika Syarikat pada tahun 1991 dan pada mulanya dijual oleh Pfizer. Ia berada dalam Senarai Ubat Penting Pertubuhan Kesihatan Sedunia sebagai alternatif kepada fluoksetin. Ia boleh didapati sebagai ubat generik. Di Amerika Syarikat, kos borong adalah kira-kira AS$1.50 sebulan pada tahun 2018. Pada tahun 2016, ia merupakan ubat psikiatri yang paling biasa dipreskripsikan di Amerika Syarikat, dengan lebih daripada 37 juta preskripsi. Pada tahun 2017, ia ubat ke-14 yang paling kerap dipreskripsikan di Amerika Syarikat dengan lebih daripada 38 juta preskripsi.